Predkladacia správa

Na základe novely zákona č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov           k 31. 10. 2005 sa zrušuje Štátny dráhový úrad a 1. 11. 2005 zriaďuje Úrad pre reguláciu železničnej dopravy.

Úrad pre reguláciu železničnej dopravy na zabezpečenie doterajších činností využije kapacity zamestnancov zákonom zrušeného Štátneho dráhového úradu. Na zabezpečenie nových činností navrhuje MDPT SR zvýšiť počet štátnozamestnaneckých miest štátnych zamestnancov znížením limitu počtu zamestnancov pri výkone práce vo verejnom záujme a zvýšenie objemu finančných prostriedkov určených na platy štátnych zamestnancov znížením výdavkov na bežné transfery v rámci rozpočtovej kapitoly MDPT SR. Zmena systemizácie v štátnej službe sa navrhuje bez vplyvu na štátny rozpočet.

Predkladaný návrh nebude mať finančný, ekonomický, environmentálny vplyv, vplyv na zamestnanosť a podnikateľské prostredie a z toho dôvodu sa nevyhotovuje doložka finančných, ekonomických, environmentálnych vplyvov, vplyvov na zamestnanosť a podnikateľské prostredie.